**Predmet: Poziv za uključenje u projekt „SOUTH ISTRIA -PET FRIENDLY“ – oznake dodatne usluge smještaja na području klastera Južne Istre**

Poštovani,

Turističke zajednice klastera južne Istre ( TZ Pula, TZ Medulin, TZ Fažana, TZ Vodnjan, TZ Marčana i TZ Ližnjan ) pripremaju projekt pod nazivom „SOUTH ISTRIA – PET FRIENDLY„

S obzirom na veliku potražnju smještaja koji primaju kućne ljubimce te izuzetno velikim tržišnim potencijalima vlasnika kućnih ljubimaca u svijetu želimo ovu uslugu obuhvatiti u širem obimu i posebno istaknuti kako bi gostima i domaćinima informacije o mjestima gdje su dobrodošli sa svojim kućnim ljubimcima bili dostupniji, naznačili zakonske propise, pravila ponašanja i ostalo.

Turističke zajednice klastera Južne Istre su ovaj projekt kandidirale na Fond za udružene turističke zajednice u 2020. godini, pa ćemo od dobivenih sredstava od Ministarstva turizma i sporta u ovoj godini napraviti sljedeće:

* Identificirati ćemo sve zainteresirane i uključiti ih u projekt
* Kreirat ćemo vizual Pet friendly segmenta i aplicirati ga na oznake svih uključenih i sve promotivne aktivnosti
* Uključenima u projekt podijeliti ćemo brendirane ekološke vrećice za pseći izmet, a ugostiteljskim objektima posude za vodu
* Označiti ćemo pseće plaže i postaviti obavijesne ploče sa sadržajima i kućnim redom
* Tiskovnim materijalima, online promocijom i društvenim mrežama promovirat ćemo Klaster Južne Istre kao kvalitetnu pet friendly destinaciju

Ukoliko ispunjavate uvjete za smještaj kućnih ljubimaca te se želite uključiti i iskoristiti pogodnosti iz našeg projekta „SOUTH ISTRIA -PET FRIENDLY“ molimo Vas da proučite kriterije i ispunjeni upitnik pošaljete na info@liznjaninfo.hr do 15.2.2021. godine.

|  |
| --- |
| **„SOUTH ISTRIA – PET FRIENDLY „ – UVJETI ZA UKLJUČENJE U PROJEKT** |
| 1. | Smještajna jedinica mora imati rješenje o kategorizaciju za pružanje ugostiteljskih usluga u domaćinstvu nadležnog ureda te podmirene sve obveze prema TZ-u. |
| 2. | Pružiti istu razinu usluge vlasnicima kućnih ljubimaca kao i gostima bez ljubimaca |
| 3. | Smještaj kućnog ljubimca mora biti dopušten u smještajnoj jedinici sa vlasnikom te jedinica ne smije sadržavati objekte i tvari štetne za kućne ljubimce ( razni otrovi za dezinfekciju, dezinsekciju i deratizaciju, otrovne biljke, nezaštićenu električnu instalaciju, nezaštićenu okućnicu sa slobodnim pristupom prometnici i sl. )  |
| 4. | Vlasnik smještaja mora vidno istaknuti kućna pravila za vlasnike kućnih ljubimaca. |
| 5.  | Na traženje gosta potrebno osigurati posudu za hranu , vodu, prostirku i ručnik za kućnog ljubimca. |
| 6. | Vlasnici smještajnih objekata specijaliziranih za ugošćavanje lovaca s lovačkim psima dužni su osigurati odgovarajuće boksove prema važećim standardima. |
| 7. | Objekti koji zadovoljavaju traženim kriterijima za pristup „SOUTH ISTRIA - PET FRIENDLY“, iznajmljivač će pristupiti potpisivanju Ugovora s lokalnom turističkom zajednicom te će biti posebnom promoviran. |

|  |
| --- |
| **„SOUTH ISTRIA - PET FRIENDLY“ – UPITNIK**  |
| 1. | IME I PREZIME / NAZIV OBJEKTA |  |
| 2. | MJESTO |  |
| 3. | ULICA |  |
| 4. | TELEFON |  |
| 5. | E MAIL |  |
| 6. | WEB |  |
| 7. | SMJEŠTAJNE JEDINICEKOJE ŽELITE UKLJUČITI U PET FRIENDLY PROJEKT | * SOBA U DOMAĆINSTVU

Broj soba:Broj kreveta:* APARTMAN U DOMAĆINSTVU

Broj apartmana:Broj kreveta:* STUDIO APARTMAN U DOMAĆINSTVU

Broj studio apartmana:Broj kreveta:* KUĆA ZA ODMOR U DOMAĆINSTVU

Broj kuća:Broj kreveta:* KAMP U DOMAĆINSTVU

Broj smještajnih jedinica:Broj kamp mjesta:Broj kamp parcela: |
| 8. | KOJA VRSTA KUĆNOG LJUBIMCA |  |
| 9. | TROŠAK PRIHVATA KUĆNOG LJUBIMCA DA / NE |  |
| 10. | DATUM / POTPIS: |  |

|  |
| --- |
| **„SOUTH ISTRIA – PET FRIENDLY „ – PRAVILA ZA GOSTE S LJUBIMCIMA** |
| 1.  | Za vašeg ljubimca i njegovo ponašanje odgovorni ste Vi kao vlasnik  |
| 2.  | Vaša zakonska obaveza je počistiti za svojim kućnim ljubimcem, stoga Vas molimo da ne ostavljate izmet Vašeg ljubimca na javnim i privatnim površinama, već da ga pokupite i odložite u za to predviđene kante. |
| 3. | Molimo Vas da ljubimca ne puštate na kauč ili krevet. Sa tapeciranih površina teško je očistiti dlake, koje mogu smetati sljedećim gostima. |
| 4. | Informacije o plažama za pse, veterinarima i drugim sadržajima za ljubimce možete pronaći u uredima turističke zajednice ili kod vlasnika smještaja. |
| 5. | Molimo Vas da izvan apartmana/smještajnog objekta ljubimce držite na povodcu, kako zbog Vaše sigurnosti tako i zbog ostalih gostiju, a posebno djece i drugih ljubimaca. |
| 6. | Ukoliko se radi o velikoj pasmini ili pas i ostali ljubimci ne reagiraju dobro na novu okolinu i ljude, potrebno je psima staviti brnjicu, a ostale ljubimce adekvatno osigurati od neprilika. |
| 7. | Svaka plaža i park za pse ima svoja pravila ponašanja koja su najčešće istaknuta na ulazu. Ukoliko pravila nisu istaknuta, bitno je pridržavati se osnovnih pravila bontona za pse. |
| 8. | Vlasnik kućnog ljubimca je obavezan ponijeti sa sobom potvrde o imunizaciji psa. |
| 9. | Kućnim ljubimcima nije dozvoljen ulazak i kupanje u bazenima i Jacuzziju, stoga savjetujemo da Vaše ljubimce u toplim mjesecima počastite kupanjem u moru na plažama predviđenima za njih. |

|  |
| --- |
| **„SOUTH ISTRIA – PET FRIENDLY“ – PRIJEDLOZI ZA VLASNIKE SMJEŠTAJNIH OBJEKATA** |
| 1. | **Ograničenje broja životinja u smještaju. ​** ( Želite li ograničiti broj kućnih ljubimaca u istom periodu? Dvije životinje su razumna granica za smještajne jedinice, i pomoći će vam da održite vašu imovinu čišćom i u boljem stanju. )  |
| 2. | **Dopuštene vrste životinja u smještajnoj jedinici.**  ( Možda ste alergični na mačju dlaku, ali ne i na pseću ili se želite osigurati da gostu ne padne na pamet na odmor povesti egzotičnijeg člana svoje obitelji, pazite da to navedete u vašem oglasu. )  |
| 3. | **Imajte na umu veličinu i težinu kućnih ljubimaca.*** Mala pasmina do 10 kg / visina do 40 cm
* Srednja pasmina do 20 kg / visina 56 cm
* Velika pasmina od 20 kg / visine 64 cm
 |
| 4. | **Namještaj za kućne ljubimce​.**( Dozvoljavate li kućne ljubimce na namještaju, npr. na kauču? Iako je ovo pravilo jako teško za provesti, možete gostima preporučiti da donesu krevet ili jastuk da bi osigurali udobnost svojim kućnim ljubimcima, a vama sačuvali namještaj. )  |
| 5. | **Čišćenje otpada​.** (Ovo je pravilo apsolutno neophodno. Zahtjev da gosti uklone otpad svojih ljubimaca u smještajnoj jedinici, dvorištu i okolnim područjima je nužan i obavezan. )  |
| 6. | **Korištenje povodca​.** (Odlukom o uvjetima i načinu držanja kućnih ljubimaca u vašem mjestu propisano je da su životinje u vašoj zajednici dužne biti na uzici, izuzev na mjestima koja propisuju drugačije, npr. plaže, parkovi za pse i sl. )  |
| 7. | **Pravilo zaštite od buha i krpelja​.** ( Želite li da kućni ljubimci budu zaštićeni od krpelja i buha kada dođu u Vaš smještajni objekt? Neki iznajmljivači ističu ovu pravilo kako bi osigurali da njihov prostor ostane čist od štetočina. )  |
| 8. | **Isticanje informacija i uvjeta ( kućni red ) za boravak kućnih ljubimaca.** |